CELEX: 62016CN0340
Language: mt
Date: 2016-06-16 00:00:00
Title: Kawża C-340/16: Talba għal deċiżjoni preliminari mressqa mill-Oberster Gerichtshof (l-Awstrija) fis-16 ta’ Ġunju 2016 – Landeskrankenanstalten-Betriebsgesellschaft – KABEG vs Mutuelles du Mans Assurances IARD SA (MMA IARD)

22.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/18
            
         Talba għal deċiżjoni preliminari mressqa mill-Oberster Gerichtshof (l-Awstrija) fis-16 ta’ Ġunju 2016 – Landeskrankenanstalten-Betriebsgesellschaft – KABEG vs Mutuelles du Mans Assurances IARD SA (MMA IARD)
   (Kawża C-340/16)
   (2016/C 305/26)
   Lingwa tal-kawża: il-Ġermaniż
   
      Qorti tar-rinviju
   
   Oberster Gerichtshof
   
      Partijiet fil-kawża prinċipali
   
   
      Rikorrenti: Landeskrankenanstalten-Betriebsgesellschaft – KABEG
   
      Konvenut: Mutuelles du Mans assurances IARD SA (MMA IARD)
   
      Domandi preliminari
   
   
               1)
            
            
               L-azzjoni ta’ persuna li timpjega nazzjonali intiża għall-kumpens għad-dannu li hija ssostni indirettament minħabba ż-żamma tal-pagament tar-remunerazzjoni tal-impjegat tagħha li jirresjedi fit-territorju nazzjonali tikkostitwixxi azzjoni “[f’]materji li għandhom x’jaqsmu ma’ assigurazzjoni” fis-sens tal-Artikolu 8 tar-Regolament Nruo44/2001 (1), meta:
               
                           a)
                        
                        
                           l-impjegat ġie mweġġa’ f’inċident tat-traffiku li seħħ fi Stat Membru (l-Italja),
                        
                     
                           b)
                        
                        
                           l-azzjoni tkun diretta kontra l-assiguratur għar-responsabbiltà ċivili, stabbilit fi Stat Membru ieħor (Franza), tal-vettura tal-awtur tad-dannu u
                        
                     
                           c)
                        
                        
                           il-persuna li timpjega tkun stabbiliment irregolat mid-dritt pubbliku b’personalità ġuridika proprja?
                        
                     
         
               2)
            
            
               Jekk l-ewwel domanda tingħata risposta fl-affermattiv:
               L-Artikolu 9(1)(b) tar-Regolament Nruo44/2001, moqri flimkien mal-Artikolu 11(2) tal-imsemmi regolament, għandu jiġi interpretat fis-sens li l-persuna li timpjega li tkun żammet il-pagament tar-remunerazzjoni, tista’, fil-kwalità ta’ “vittma”, tressaq azzjoni kontra l-assiguratur għar-responsabbiltà ċivili tal-vettura tal-awtur tad-dannu quddiem il-qorti tal-post li fih il-persuna li timpjega hija stabbilita, sa fejn l-azzjoni diretta tkun possibbli?
            
         
      (1)  Regolament tal-Kunsill (KE) Nru 44/2001, tat-22 ta’ Diċembru 2000, dwar ġurisdizzjoni u rikonoxximent u eżekuzzjoni ta’ sentenzi f’materji ċivili u kummerċjali (ĠU Edizzjoni Speċjali bil-Malti, Kapitolu 19, Vol. 4, p. 42).